Hvis medarbejderne bliver opsagt i forbindelse med en virksomhedsoverdragelse, skal arbejdsgiveren kunne dokumentere, at opsigelsen er rimeligt begrundet i økonomiske, tekniske eller organisatoriske forhold. Hvis dette ikke er tilfældet, kan medarbejderen i nogle tilfælde have krav på godtgørelse for usaglig opsigelse.
Selve virksomhedsoverdragelsen er i sig selv ikke en saglig begrundelse for opsigelse, men der er i virksomhedsoverdragelsesloven ikke mulighed for at tilkende en godtgørelse. For at få godtgørelse for usaglig opsigelse skal medarbejderen i stedet være omfattet af f.eks. funktionærloven, overenskomst eller lignende.